text: 11. ΝΟΜΟΣ υπ’ αριθ. 2220 της 26/29 Σεπτ.·1952 Περί τροποποιήσεως του Ν. 1616/1950 «περί κυρώσεως του Α.Ν. 1541/1950 «περί παραπομπής ανηλίκων κρατουμένων εις τας πρακτικάς, γεωργικάς και τεχνικάς Σχολάς του Εθνικού Ιδρύματος». Άρθρ.1.-(Αντικαθίσταται το άρθρ. 1 του Α.Ν. 1541/1950, ανωτ. αριθ. 9). Άρθρ.2.-Δι’ αποφάσεως του Υπουργού της Δικαιοσύνης δύναται να ανατεθή ο ποινικός σωφρονισμός και η εν γένει εθνική, ηθική και θρησκευτική διαπαιδαγώγησις των ανηλίκων κρατουμένων, εις έν η πλείονα σωφρονιστικά καταστήματα εις το Εθνικόν Ίδρυμα. Οι όροι λειτουργίας των σωφρονιστικών τούτων καταστημάτων καθορίζονται δι’ ομοίας αποφάσεως του Υπουργού της Δικαιοσύνης. Άρθρ.3.-Η ισχύς του παρόντος άρχεται οπό της δημοσιεύσεως αυτού εις την Εφημερίδα της Κυβερνήσεως. 